b"\n_START_ARTICLE_\nIsidor Chicet\n_START_SECTION_\nCopilaria si adolescenta\n_START_PARAGRAPH_\nS-a n\xc4\x83scut pe 20 octombrie 1956, \xc3\xaen satul \xc2\xa0\xc8\x98cheia, comuna Al. Ioan Cuza, jude\xc8\x9bul Ia\xc8\x99i.\n_START_SECTION_\nStudii \xc8\x99i activitate profesional\xc4\x83\n_START_PARAGRAPH_\nA studiat la Liceul de Art\xc4\x83 Pite\xc8\x99ti (1971-1975) si la Universitatea Tehnic\xc4\x83 Petro\xc8\x99ani (1977-1982)._NEWLINE_In perioada 1982-1994 a ocupat functia de inginer,mai intai la Rodna (1982-1983) iar mai apoi la Or\xc8\x99ova (1983-1994)._NEWLINE_Timp de trei ani a fost librar al editurii Humanitas (1994-1997) la Drobeta Turnu-Severin._NEWLINE_A fost director la Centrul Jude\xc8\x9bean de Conservare \xc8\x99i Valorificare a Tradi\xc8\x9biei \xc8\x99i Crea\xc8\x9biei Populare Mehedin\xc8\x9bi (1997-2002) iar mai apoi \xc8\x98ef de Sec\xc8\x9bie (Crea\xc8\x9bie Popular\xc4\x83) la Centrul Cultural Mehedin\xc8\x9bi, din aprilie 2002 pana in iunie 2009._NEWLINE_\xc3\x8en literatur\xc4\x83 este cunoscut ca \xc8\x99i membru al Uniunii Scriitorilor \xe2\x80\x93 Filiala Craiova. \xc3\x8en etnologie, s-a remarcat ca Redactor-\xc8\x99ef al publica\xc8\x9biei \xe2\x80\x9eR\xc4\x83stimp\xe2\x80\x9d \xe2\x80\x93 revista de cultur\xc4\x83 \xc8\x99i tradi\xc8\x9bie popular\xc4\x83 a jude\xc8\x9bului Mehedin\xc8\x9bi, pe care a \xc3\xaenfiin\xc8\x9bat-o la 1 ianuarie 1998, cea mai longeviv\xc4\x83 revist\xc4\x83 de cultur\xc4\x83 din jude\xc8\x9bul Mehedin\xc8\x9bi, de dup\xc4\x83 Revolu\xc8\x9bia din Decembrie 1989. Sub conducerea lui Isidor Chicet, \xc3\xaen 15 ani de apari\xc8\x9bie ne\xc3\xaentrerupt\xc4\x83 s-au tip\xc4\x83rit 60 de numere. Deasemenea este Doctor al Universit\xc4\x83\xc8\x9bii Bucure\xc8\x99ti cu teza \xe2\x80\x9eRituri de \xc3\xaentemeiere \xc3\xaen ceremonialul nup\xc8\x9bial mehedin\xc8\x9bean\xe2\x80\x9d(2009, coordonator Ion Ghinoiu, referen\xc8\x9bi Petru Ursache, Iordan Datcu \xc8\x99i Ion Pogorilovschi)._NEWLINE_Prezent \xc3\xaen \xe2\x80\x9cDic\xc8\x9bionarul etnologilor din Rom\xc3\xa2nia\xe2\x80\x9d, publicat de Iordan Datcu, Isidor Chicet este considerat principalul etnolog contemporan al Mehedin\xc8\x9biului,fiind autorul mai multor studii \xc8\x99i comunic\xc4\x83ri \xc8\x99tiin\xc8\x9bifice tip\xc4\x83rite \xc3\xaen c\xc3\xaeteva volume de etnologie.\n_START_SECTION_\nScrieri (selectie)\n_START_PARAGRAPH_\nLiteratura:_NEWLINE_-M\xc4\x83gura cu fagi - povestiri, Ed. Junimea, Ia\xc8\x99i, 1991_NEWLINE_-Iosua - teatru, Ed. Funda\xc8\x9biei Culturale \xe2\x80\x9eI. D. S\xc3\xa2rbu\xe2\x80\x9d, Petro\xc8\x99ani, 1995; _NEWLINE_-Transfug la Or\xc8\x99ova - carte-document, Ed. Timpul, Ia\xc8\x99i, 1996;_NEWLINE_-\xc3\x8enmul\xc8\x9birea greierilor, Ed. Marineasa, Timi\xc8\x99oara, 1997;_NEWLINE_-Clopotele dinspre ziu\xc4\x83 / c\xc4\x83ut\xc4\x83ri de Dumnezeu, Ed. Prier, Turnu-Severin, 1998;_NEWLINE_-Cetatea interzis\xc4\x83 '-teatru, edi\xc8\x9bie bilingv\xc4\x83 rom\xc3\xa2n\xc4\x83-francez\xc4\x83, Inspectoratul pentru Cultur\xc4\x83 Mehedin\xc8\x9bi, Turnu-Severin, 1999;_NEWLINE_-Homo Carpaticus sau 7 \xc3\xaencerc\xc4\x83ri imaginare de reg\xc4\x83sire a fiin\xc8\x9bei rom\xc3\xa2ne\xc8\x99ti, Centrul Jude\xc8\x9bean al Crea\xc8\x9biei Populare Mehedin\xc8\x9bi, Turnu-Severin, 1999;_NEWLINE_-C\xc4\x83l\xc4\x83torie c\xc4\x83tre Sf\xc3\xa2nta Maria / \xc3\xaensemn\xc4\x83rile unui pelerin la Czestochowa, Ed. Radical, Turnu-Severin, 2000;_NEWLINE_-A Doua Venire - teatru, edi\xc8\x9bie bilingv\xc4\x83 rom\xc3\xa2n\xc4\x83-englez\xc4\x83, versiunea englez\xc4\x83 Ioana Fruntelat\xc4\x83, Ed. Radical, Turnu-Severin, 2001;_NEWLINE_-Ultimul refugiu / povestiri montane, Editura Prier, Drobeta Turnu-Severin, 2002; edi\xc8\x9bia adoua, Ed. Prier, Drobeta Turnu Severin, 2007;_NEWLINE_-Fata de la schit - roman, Ed. Prier, Turnu Severin, 2004;_NEWLINE_-Tagma mincino\xc8\x99ilor - povestiri pesc\xc4\x83re\xc8\x99ti, Ed. Prier, Turnu Severin, 2006._NEWLINE_Etnologie:_NEWLINE_-Interpre\xc8\x9bi din Mehedin\xc8\x9bi, C.J.C.P. Mehedin\xc8\x9bi, Drobeta Turnu Severin, 2000;_NEWLINE_-Spune, spune, mo\xc8\x99 b\xc4\x83tr\xc3\xa2n -folclor literar din Mehedin\xc8\x9bi, Ed. MJM, Craiova, 2003;_NEWLINE_-Repere etnologice mehedin\xc8\x9bene, Ed. MJM, Craiova, 2006;_NEWLINE_-Tezaur folcloric \xe2\x80\x9eIzvora\xc8\x99ul\xe2\x80\x9d. Balade \xc8\x99i c\xc3\xa2ntece din Mehedin\xc8\x9bi -folclor literar, Editura Prier, Drobeta Turnu Severin, 2008;_NEWLINE_-Nunta \xc3\xaen Mehedin\xc8\x9bi, Ed. Funda\xc8\x9biei \xe2\x80\x9eScrisul Rom\xc3\xa2nesc\xe2\x80\x9d, Craiova, 2010;_NEWLINE_-Liliac de la Ponoare, \xc3\xaen colaborare cu Pavel Ciobanu \xc8\x99i Ilie M\xc4\x83r\xc8\x9buic\xc4\x83, C.J.C.P. Mehedin\xc8\x9bi, Drobeta Turnu Severin, 2000;_NEWLINE_-Mom\xc3\xa2rlanii din Valea Jiului. - Album etnografic (\xc3\xaen colaborare cu Dumitru G\xc4\x83l\xc4\x83\xc8\x9ban- Jie\xc8\x9b), Editura Autograf MJM, Craiova, 2008;_NEWLINE_-Interferen\xc8\x9be eco \xc8\x99i etnoculturale transfrontaliere, Rom\xc3\xa2nia-Serbia - Album didactic (\xc3\xaen colaborare cu colectivul Muzeului \xe2\x80\x9ePor\xc8\x9bile de Fier\xe2\x80\x9d), Drobeta Turnu Severin, 2008;_NEWLINE_-Coridorul verde al Dun\xc4\x83rii - (\xc3\xaen colaborare cu colectivul Muzeului \xe2\x80\x9ePor\xc8\x9bile de Fier\xe2\x80\x9d), Drobeta Turnu Severin, 2008,_NEWLINE_-I.C.Chi\xc8\x9bimia-Studii \xc8\x99i articole de folclor \xc8\x99i folcloristic\xc4\x83, Centrul Cultural \xe2\x80\x9eNichita St\xc4\x83nescu\xe2\x80\x9d, Drobeta Turnu Severin, 2010 (edi\xc8\x9bie alc\xc4\x83tuit\xc4\x83 \xc3\xaen colaborare cu Iordan Datcu).\n_START_SECTION_\nPremii\n_START_PARAGRAPH_\n-Premiul Uniunii Scriitorilor \xe2\x80\x93 Filiala Craiova, \xc3\xaen 9 septembrie 2000, pentru piesa de teatru \xe2\x80\x9eCetatea interzis\xc4\x83\xe2\x80\x9d edi\xc8\x9bie bilingv\xc4\x83 rom\xc3\xa2n\xc4\x83-francez\xc4\x83, Inspectoratul pentru Cultur\xc4\x83 Mehedin\xc8\x9bi, 1999;_NEWLINE_-Premiul \xe2\x80\x9eEminescu\xe2\x80\x9d pentru literatur\xc4\x83 - la Festivalul Interna\xc8\x9bional de poezie \xe2\x80\x9eMihai Eminescu\xe2\x80\x9d, edi\xc8\x9bie a XI-a, Drobeta Turnu-Severin, Or\xc8\x99ova, 14-15 ianuarie 2001;\xc2\xa0_NEWLINE_-Premiul Uniunii Scriitorilor \xe2\x80\x93 Filiala Craiova, decembrie 2002, pentru piesa de teatru \xe2\x80\x9eA Doua Venire\xe2\x80\x9d edi\xc8\x9bie bilingv\xc4\x83 rom\xc3\xa2n\xc4\x83-englez\xc4\x83, Ed. Radical, 2001;_NEWLINE_- Premiul pentru volumul \xe2\x80\x9eUltimul refugiu\xe2\x80\x9d (povestiri montane), Ed. Prier, Drobeta Turnu Severin, 2007 - la Festivalul Na\xc8\x9bional de Literatur\xc4\x83 \xe2\x80\x9eSensul iubirii\xe2\x80\x9d, edi\xc8\x9bia a XII-a, Drobeta Turnu Severin, 2007;_NEWLINE_-Diploma de excelen\xc8\x9b\xc4\x83 pentru revista \xe2\x80\x9eR\xc4\x83stimp\xe2\x80\x9d, - la 10 ani de apari\xc8\x9bie ne\xc3\xaentrerupt\xc4\x83, Festivalul Na\xc8\x9bional de Literatur\xc4\x83 \xe2\x80\x9eSensul iubirii\xe2\x80\x9d, ed. A XII-a, Drobeta Turnu Severin, 2007;_NEWLINE_- Premiul \xe2\x80\x9eEminescu\xe2\x80\x9d pentru literatur\xc4\x83 - la Festivalul Interna\xc8\x9bional de poezie \xe2\x80\x9eMihai Eminescu\xe2\x80\x9d, edi\xc8\x9bie a XVII-a, Drobeta Turnu-Severin, Or\xc8\x99ova, 14-15 ianuarie 2008;_NEWLINE_-Premiul \xe2\x80\x9eCartea Anului\xe2\x80\x9d - pentru volumul Transfug la Or\xc8\x99ova, Editura Prier, Drobeta Turnu Severin, 2008, la T\xc3\xa2rgul Na\xc8\x9bional de Toamn\xc4\x83 al c\xc4\x83r\xc8\x9bii, edi\xc8\x9bia a IX-a, Drobeta Turnu Severin, 7.XI.2008;_NEWLINE_-Premiul De Excelen\xc8\x9b\xc4\x83 acordat de Prim\xc4\x83ria Drobeta Turnu \xc2\xa0Severin \xc3\xaen 10 decembrie 2010 - pentru \xc3\xaentreaga activitate \xc3\xaen cultur\xc4\x83."